ΓΡΑΠΤΗ ΕΡΩΤΗΣΗ E-2215/01

υποβολή: Mara Sornosa Martnez (PSE) προς την Επιτροπή

(24 Ιουλίου 2001)

Θέμα: Ομογενοποίηση των φώτων συναγερμού

Προηγούμενες παραπομπές: Ε-3022/00(1) και Ε-4033/00(2).

Ήδη από το Σεπτέμβριο του 2000 η εν λόγω βουλευτής έχει καταγγείλει στην Επιτροπή και το Συμβούλιο ότι στην Ισπανία το χρώμα των φώτων συναγερμού των οχημάτων δεν είναι εναρμονισμένο με εκείνο των

πολοίπων κοινοτικών χωρών που είναι μπλε. Έτσι, ορισμένεςπηρεσίες αντιμετώπισης εκτάκτων αναγκών - όπως είναι τα πυροσβεστικά και τα ασθενοφόρα - χρησιμοποιούν το κίτρινο χρώμα, όπως και άλλεςπηρεσίες, όπως είναι η συγκομιδή των απορριμμάτων ή τα αυτοκίνητα αργής κυκλοφορίας, ενώ μόνο η αστυνομία χρησιμοποιεί το μπλε χρώμα. Αυτή η κατάσταση σύγχυσης δημιουργεί κυκλοφοριακά προβλήματα για τα οχήματα αντιμετώπισης εκτάκτων αναγκών και κινδύνους για τους πολίτες.

Ο κανονισμός αριθ. 65 της οικονομικής επιτροπής για την Ευρώπη των Ηνωμένων Εθνών ρυθμίζει την ομογενοποίηση των φώτων συναγερμού αλλά δεν ορίζει ποιο χρώμα αντιστοιχεί σε κάθε τύπο οχήματος. Η Κοινότητα όμως δεν προσχώρησε σε αυτόν τον κανονισμό λόγω της επιθυμίας των κρατών μελών να διατηρήσουν τη δυνατότητα ρύθμισης της χρήσης και των τεχνικών χαρακτηριστικών αυτών των μηχανισμών.

Σε απάντησή της στη γραπτή ερώτηση (Ε-3022/00), η Επιτροπή δήλωσε ότι: Πάντως ανπάρξει εξέλιξη στην επιθυμία αυτών των κρατών, η Κοινότητα θα μπορούσε να προβλέψει () την εναρμόνιση και διαφοροποίηση των εξοπλισμών των οχημάτων προτεραιότητας από εκείνους των οχημάτων αργής κυκλοφορίας.

Πρόσφατα το Συμβούλιο απάντησε σε μια άλλη ερώτηση πουπέβαλε η ίδια βουλευτής (Ε-4033/00) δηλώνοντας ότι σε περίπτωση που η Επιτροπήποβάλει σχετική πρόταση στο μέλλον, το Συμβούλιο θα εξετάσει εκτενώς τις προτεινόμενες διατάξεις.

Μετά από αυτή την απάντηση του Συμβουλίου και τα κριτήρια ασφάλειας των πολιτών που αναφέρονται στην πρώτη παράγραφο της παρούσας ερώτησης, δε φρονεί η Επιτροπή ότιπάρχει πλέον αρκετή επιθυμία για ναπάρξει ομογενοποίηση στη χρήση των φώτων συναγερμού, όπως ακριβώς το απαιτούν οι ισπανοί και ευρωπαίοι επαγγελματίες·

Θα μπορούσε η Επιτροπή να εξηγήσει γιατί επιδεικνύεται τόση απροθυμία για την ομογενοποίηση των φώτων συναγερμού, ακριβώς όταν πρόκειται για ένα πρόβλημα που απαιτεί άμεση επίλυση δεδομένων των κινδύνων ατυχήματος που διατρέχουν οι ευρωπαίοι πολίτες·

(1) ΕΕ C 113 E της 18.4.2001, σελ. 230.

(2) ΕΕ C 235 E της 21.8.2001, σελ. 51.

Απάντηση του κ. Liikanen εξ ονόματος της Επιτροπής

(25 Σεπτεμβρίου 2001)

Η Επιτροπή μεριμνά ώστε να βελτιωθεί η οδική ασφάλεια σε ολόκληρη την Κοινότητα και να αρθούν οι φραγμοί στις εμπορικές συναλλαγές. Ο τομέας της αυτοκινητοβιομηχανίας επιδιώκει και τους δύο αυτούς στόχους.

Η κατασκευή οχημάτων προτεραιότητας, και ιδίως το χρώμα των φώτων συναγερμού που χρησιμοποιούν, δεν ρυθμίζεται προς το παρόν από την ευρωπαϊκή νομοθεσία. Ταπό εξέταση οχήματα κατασκευάζονται ή τροποποιούνται ανάλογα με τις απαιτήσεις τους φορέα που τα αποκτά, λαμβάνονταςπόψη τα ειδικά λειτουργικά χαρακτηριστικά τους. Οι διαφορές που παρατηρούνται δεν δύναται να θεωρηθούν φραγμοί στις εμπορικές συναλλαγές.

Η Επιτροπή αναγνωρίζει ότι σε άλλα κράτη μέλη από την Ισπανία η χρήση μπλε φώτων συναγερμού δεν περιορίζεται στην αστυνομία. Χωρίς αδιάσειστα στοιχεία που να επιβεβαιώνουν ότι η χρήση κίτρινων φώτων από τα ασθενοφόρα και τα πυροσβεστικά οχήματα στην Ισπανία συνιστά σημαντικό κίνδυνο, δεν αιτιολογείται ηποβολή προτάσεων για τονποχρεωτικό εξοπλισμό όλων των οχημάτων προτεραιότητας με μπλε φώτα συναγερμού. Ωστόσο, η Επιτροπή θα διερευνήσει περαιτέρω το ζήτημα, σε συνεργασία με τις αρμόδιες ισπανικές αρχές.